Genių ąžuolas
55°21′01″š. pl. 22°12′27″r. ilg.﻿ / ﻿55.35038°š. pl. 22.20751°r. ilg.﻿ / 55.35038; 22.20751 Genių ąžuolas – saugomas išskirtinis ąžuolas, augantis Tauragės rajono savivaldybėje, Mažonų seniūnijoje, Genių kaime, 150 m nuo dešiniojo Jūros upės kranto, 2,5 (tiesia linija) į pietvakarius nuo Pagramančio. Teritorija priklauso Pagramančio regioniniam parkui. Medis pažymėtas informacine lenta, pakeliui pastatytos kelios nukreipiančios rodyklės, pasiekiamas geru žvyrkeliu, todėl lengvai randamas. Likus 200 m, iš miško kelio ties pavėsine pasukama pro sodybą su tvenkiniu, lauko keliuku per laukymę (pievą). Medis sveikas, tad ateityje gali pretenduoti į pačių stambiausių ir didžiausių Lietuvos ąžuolų sąrašus.